**Kopervik videregående skole** er en videregående skole som ligger i Kopervik i Karmøy kommune. Rektoren på skolen er Sveinung Valen. Skolen har 425 elever og 55 ansatte. I 2016 var skolen med på å samle inn over 800 000 norske kroner til Kreftforeningen i Nord-Rogaland. Fjoråret samlet de alene inn 160 000 norske kroner til Kreftforeningen.

Fem utdanningsprogram
---------------------

* Studiespesialisering med språk og samfunnsfag (ST)
* Studiespesialisering med realfag (ST)
* Idrettsfag (ID)
* Medier og kommunikasjon (MK)
* Påbygging til generell studiekompetanse (ST)

Historie
--------

Kopervik videregående skole ble opprinnelig opprettet i 1972 som Karmøy gymnas. Skolen leide lokaler i den gamle folkeskolen i Kopervik. Da skolen startet 21. august 1972 hadde den 2 klasser, en reallinjeklasse og en engelsklinjeklasse med til sammen 48 elever. Alf Bergersen, som var inspektør ved Hetland gymnas i Stavanger, fikk stillingen som skolens første rektor. Allerede høsten 1972 vedtok fylkestinget at det skulle bygges nytt gymnasbygg på Eide.

I august 1974 var bygget ferdig. Det var dimensjonert for 15 gymnasklasser med 450 elever. I tillegg ble det gitt rom for oppretting av klasser i handels- og kontorfag.

Søkningen til skolen fortsatte å øke. Skoleåret 1987/88 hadde skolen 27 klasser med over 700 elever og 60 lærere. Da var det trangbodd i en bygning beregnet på 450 elever.

Høsten 1991 startet skolen idrettslinje med en klasse på hvert trinn. Mange elever fant ut at idrettslinja kunne være en nyttig utdanning for den som ville kombinere idrettutdanning med studiekompetanse. Søkningen ble etter hvert så stor at det måtte opprettes 2 klasser på hvert trinn.

Neste store endring i undervisningstilbudet ved skolen skjedde i 2000. Da ble studieretning for formgivingsfag flyttet fra Åkrehamn videregående skole til Kopervik. På det meste hadde skolen 3 klasser på hvert trinn.

Innføringen av Kunnskapsløftet i 2006 førte til nye endringer i strukturen.

Fra august 2012 til juni 2014 leide Helse- og oppvekstfag ved Åkrehamn videregående skole lokaler på Kopervik videregående på grunn av oppussing og ombygging av Åkrehamn videregående.

Skoleåret 2017/2018 ble programområdet Medier og kommunikasjon flyttet fra Åkrehamn VGS til Kopervik VGS. Det er en klasse på hvert trinn.

Referanser
----------

1. ↑  «Kontaktinformasjon - Kopervik vgs». *www.kopervik.vgs.no*. Besøkt 1. august 2020.
2. ↑  «Kopervik videregående skole | Videregående opplæring - vilbli.no». *vilbli.no - Videregående opplæring*. Besøkt 1. august 2020.
3. ↑  «Ansattoverikt - Kopervik vgs». *www.kopervik.vgs.no*. Besøkt 1. august 2020.
4. ↑  «Skeisvang ble nummer seks». *www.h-avis.no* **(norsk)**. 27. april 2016. Besøkt 2. august 2020.
5. ↑  «https://twitter.com/kreftforeningen/status/574150602437062656». *Twitter*. Besøkt 2. august 2020.  Ekstern lenke i `|title=` (hjelp)
6. ↑  Publisert21.10.2019 19.21. «Kopervik videregående skoles historie i korte trekk - Kopervik vgs». *www.kopervik.vgs.no*. Besøkt 1. august 2020.

Eksterne lenker
---------------

* (no) Offisielt nettsted Rediger på Wikidata
* Kopervik videregående skole på Facebook Rediger på Wikidata

* Kopervik videregående skole på Instagram Rediger på Wikidata

| * v
* d
* r
Offentlige videregående skoler i Rogaland |
| --- |
| 
* Bergeland
* Bryne
* Dalane
* Gand
* Godalen
* Haugaland
* Hetland
* Jåttå
* Karmsund
* Kopervik
* Randaberg
* Sandnes
* Sauda
* Sola
* Skeisvang
* St. Olav
* St. Svithun
* Stavanger katedralskole
* Stavanger offshore tekniske
* Strand
* Vardafjell
* Vågen
* Øksnevad
* Ølen
* Åkrehamn

 |  |

|  |  |
| --- | --- |
| Oppslagsverk/autoritetsdata | Nasjonalt skoleregister **·** Brønnøysundregistrene
 |